Paula Abdul

Paula Julie Abdul (født 19. juni 1962) er en amerikansk sanger, danser og koreograf. Hun fikk sitt store gjennombrudd som sanger i 1989 med singlen «Straight Up».Auditionsearch - paula abdul biography «Despite the initial poor sales a third single «Straight Up» was released in February 1989 and was to prove to be paula abdul's breakthrough to fame and fortune». Hun har fått en stjerne på Hollywood Walk of Fame.

Liv og virke
Bakgrunn
Paula Abdul har jødisk familiebakgrunn på både fars- og morssiden. Faren var født i Aleppo i Syria og vokste opp i Brasil før han innvandret til USA. Moren var kanadisk; hennes forfedre kunne spores tilbake til Ukraina.

Karriere
Abdul startet karrieren som danser og hadde blant annet en sentral rolle i musikkvideoen til Totos «Till the End» fra 1987. I 1988 utgav hun sitt første album, og i året etter fikk hun sitt store gjennombrudd med singelen «Straight Up». Etter det fulgte flere suksessfulle singler med topp-plasseringer på amerikanske Billboard. Ved siden av sanger som «Straight Up», hadde hun stor suksess med «Forever Your Girl» (1989), «The Way That You Love» (1989), «Cold Hearted» (1989), «Opposites Attract» (1990) og «Rush Rush» (1991).

Paula Abdul har også hatt en del roller i film og TV og har videre hatt ansvar for koreografien på flere kjente filmer, som blant annet Big, The Man (1987), The Karate Kid, Part III og The Doors. Hun hadde også koreografien på TV-programmet The Tracey Ullman Show (1987–1990), en jobb som forøvrig innbrakte henne en Emmy i 1989. Hun fikk en ny Emmy i 1990 for The 17th Annual American Music Awards.IMDb - Awards Hun har hatt gjesteroller i TV-serier som Sabrina, the Teenage Witch og That's So Raven. Hun spilte seg selv i den mislykkede realityserien Hey Paula fra 2007.Examiner - Paula Abdul says that she's in talks to return to television (28.2.2012) I 2011 lanserte hun talentkonkurransen Live to Dance.

Abdul hadde sin storhetstid som sanger på slutten av 1980-tallet og begynnelsen av 1990-tallet. Utover 1990-årene sviktet salgstallene og populariteten.

Fra 2002 til 2009 var Paula Abdul en av dommerne i det populære TV-programmet American Idol og fra 2011 i The X Factor.

Abdul var gift med Emilio Estévez fra 1992 til 1993.

 Diskografi 
 Album 
 1988: Forever Your Girl (studioalbum) – #17 i Norge
 1990: Shut Up and Dance (samlealbum; remix)
 1991: Spellbound (studioalbum)
 1995: Head over Heels (studioalbum)

 2000: Paula Abdul: Greatest Hits (samlealbum)
 2007: Greatest Hits: Straight Up! (samlealbum)

 Singler 
 1988: Knocked Out
 1988: (It's Just) The Way That You Love Me
 1988: Straight Up – #1 i Norge
 1989: Forever Your Girl
 1989: Cold Hearted
 1989: Opposites Attract – #6 i Norge
 1991: Rush Rush – #3 i Norge
 1991: The Promise of a New Day
 1991: Blowing Kisses in the Wind 
 1992: Vibeology
 1992: Will You Marry Me?
 1995: My Love Is For Real
 1995: Crazy Cool 
 1996: Ain't Never Gonna Give You Up 
 2008: Dance Like There's No Tomorrow –  med Randy Jackson

 Referanser 

 Eksterne lenker 





Kategori:Sangere fra USA
Kategori:Dansere fra USA
Kategori:Hollywood Walk of Fame
Kategori:Personer fra USA av canadisk opphav
Kategori:Personer fra USA av syrisk opphav
Kategori:Personer fra San Fernando i California